EXTRACTO DA RESOLUCIÓN POLA QUE SE AMPLIA O PRAZO DE INSCRICIÓN DA CONVOCATORIA DE SELECCIÓN DAS PERSOAS BENEFICIARIAS DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO” EN ORGANIZACIÓNS NON GOBERNAMENTAIS 2021
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/07/2021)

A Deputada Delegada de Promoción Económica e Emprego, no exercicio das facultades delegadas pola Presidencia, dita a seguinte Con data 18 de xuño de 2021 a Deputación de Pontevedra publicou no BOPPO Nº 115 as Bases de selección das persoas beneficiarias do programa de fomento da empregabiliade na provincia de Pontevedra “O teu primeiro emprego” en empresas e corporacion sectoriais 2021. En ditas bases convócanse un total de 9 contratos en prácticas distribuidos nun total de 6 titulacións de ciclo superior de formación profesional e universitarios. O prazo de presentación de solicitudes finaliza o vindeiro 9 de xullo de 2021. O número de solicitudes recibidas ata a data permiten prever que non se van a cubrir as diferentes titulacións. En consecuencia considérase oportuno ampliar o prazo de presentación de solicitudes para aquelas titulacións nas que non haxa ningunha solictude presentada á data de finalización do prazo inicial, co obxecto de aumentar o número de persoas que poidan beneficiarse, tendo en conta que dita ampliación non perxudica dereitos de terceiros. Estimando que concorren os requisitos para a ampliación de prazos aos que se refire o artigo 32.1 da Lei 39/2015, de 1 de outubro, do Procedemento Administrativo Común das Administracións Públicas “A Administración, salvo precepto en contrario, poderá conceder de oficio ou a petición dos interesados, unha ampliación dos prazos establecidos, que non exceda da metade dos mesmos, si as circunstancias o aconsellan e con iso non se perxudican dereitos de terceiros. O acordo de ampliación deberá ser notificado aos interesados.”. Visto o informe de intervención de data 9 de xullo de 2021, favorable á tramitación do presente expediente. Visto o anterior, de conformidade co disposto na Resolución Presidencial nº 2019014186, de 01 de agosto de 2019, de delegación de competencias da Presidencia, Primeiro.- Acordar a ampliación do prazo en 7 días hábiles, para a inscrición no proceso de selección para contratos en prácticas naquelas titulacións que queden desertas no momento de finalizar o prazo inicial contemplado nas bases da convocatoria do programa de fomento da empregabilidade na provincia de Pontevedra “O Teu Primeiro Emprego” en organizacións non gobernamentais 2021. A eficacia do acordo de ampliación para cada unha das titulacións afectadas condicionarase a non presentación de solicitudes dentro do prazo inicial. Segundo.- Proceder a súa publicación no Boletín Oficial da Provincia, Sede electrónica e sitio Web institucional e a súa comunicación á Base de Datos Nacional de subvencións. De conformidade co previsto no artigo 32.3 da Lei 39/2015, de 1 de outubro, do Procedemento Administrativo Común das Administracións Públicas, a presente resolución non é susceptible de recurso, sin prexuizo do procedente contra a resolución que poña fin ao procedemento. Asinado dixitalmente na data que figura á marxe